
Европейският парламент,
–	като взе предвид предложението на Комисията до Парламента и до Съвета (COM(2023)0148),
–	като взе предвид член 294, параграф 2 и член 194, параграф 2 от Договора за функционирането на Европейския съюз, съгласно които Комисията е внесла предложението в Парламента (C9‑0049/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 14 юни 2023 г.[footnoteRef:1], [1:  	ОВ C 293, 18.8.2023 г., стр. 112.] 

–	като взе предвид становището на Комитета на регионите от 5 юли 2023 г.[footnoteRef:2], [2:  	ОВ C, C/2023/253, 26.10.2023 г., ELI: http://data.europa.eu/eli/C/2023/253/oj.] 

[bookmark: _GoBack]–	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 22 декември 2023 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид решението на Председателския съвет от 21 февруари 2024 г. да разреши на комисията по промишленост, изследвания и енергетика да раздели законодателната процедура и да продължи с внасянето на два отделни консолидирани текста за разглеждане в пленарна зала,
–	като взе предвид член 59 от своя Правилник за дейността,
–	като взе предвид становището на комисията по икономически и парични въпроси,
–	като взе предвид писмата на комисията по бюджети и на комисията по вътрешния пазар и защита на потребителите,
–	като взе предвид доклада на комисията по промишленост, изследвания и енергетика (A9-0255/2023),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст или внесе, възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

